procesaur/Wiki.mk huggingface dataset:
Џамија Шехзаде

Џамија Шехзаде (|Şehzade Camii) — џамија која се наоѓа во Истанбул, Турција.
1 Местоположба
Џамијата се наоѓа во Шехзадебаши, во реонот на Фатих на третиот рид во градот Истанбул. Џамијата е посветена на синот на Сулејман I, Мехмед кој починал во 1543 година.
2 Историја
Џамијата Шехзаде била изградена во времето на Сулејман, во чест на неговиот син Мехмед кој починал од вирусот вариола на својата 21 година по враќањето од воен поход од Унгарија. Самата џамија започнала да се гради во 1543 година и истата била завршена во 1548 година. Мехмед бил најголемиот син на Хурем султан, омилената сопруга на Сулејман. Султанот на Мехмед го гледал како свој наследник и покрај неговиот највозрасен син Шехзаде Мустафа, чија мајка била Махидевран султан. Според некои извори, по смртта на Мехмед, Сулејман лично ја оплакувал смртта на својот син четириесет дена на неговата гробница. Веднаш по смртта, Сулејман му наредил на архитектот Мимар Синан да изгради раскошен комплекс во кој централно место ќе зазима гробот на својот син. Изградбата на оваа џамија се смета за едно од првите поголеми дела на Мимар Синан.
3 Комплекс
Комплексот се состои од џамија, турбе на принцот Мехмед (кое било изградено пред џамијата), две медреси, имарет (јавна кујна) и каравансарај. Џамијата и нејзиниот двор се опкружени со ѕид што ги одвојува од останатиот дел од комплексот.
Џамијата има површина од 38X38 метри со централна купола која е изградена на четири големи столбови. Куполата има пречник од 19 метри и длабочина од 53 метри. Централната купола е поддржана од страна на четири полукуполи. Џамијата има две минариња со два балкони. Во средината на комплексот се наоѓа фонтана. Според Евлија Челебија, фонтаната била изградена во времето на Мурат IV.
Турбето на принцот Мехмед е најголемо и има осумаголна структура. Во еден натпис на турбето е запишан денот на смртта на принцот и сугерира дека внатрешноста на гробницата е како рајската градина. Внатрешноста е обликувана со цветни плочки од Изник од подот до врвот на куполата. Во оваа турбе се наоѓаат гробниците и на ќерката на Мехмед, Хумушах и неговиот брат Џихангир. На левата страна од турбето на Мехмед се наоѓа онаа на Рустем-паша, зет на султан Сулејман, како и Ибрахим-паша, зет на Мурат III.
Роберт Опенхајмер

Роберт Опенхајмер (анг. ''Robert Oppenheimer''; - ) — северноамерикански физичар, професор на Универзитетот во Калифорнија (до 1942). Повеќе години се занимавал со експерименти и имал повеќе пронајдоци на полето на атомската физика. Негов пронајдок е Опенхајмер-Филипсовата реакција.
На покана на Министерството за одбрана на САД го напушта универзитетот (1942) и зема водечка улога во решавањето на проблемите на создавањето на првата атомска бомба. До 1945 година бил директор на лабораторијата за изградба на атомска бомба во Лос Аламос, кога Министерството за одбрана му доверило да работи на проектот за примена на атомската енергија во воени цели.
Од 1953, под сомнение дека одржува врски со комунистите, оневозможена му е понатамошна работа на атомските пронајдоци во САД, затоа што бил противник на произведување на водородни бомби и се залагал за користење јадрена енергија во миротворни цели. Рехабилитиран е во 1963 година.
Анали (теленовела)

Анали (|El Rostro de Analia) е американска теленовела. Во главните улоги се појавуваат Елизабет Гутиерез, Мартин Карпан, Марица Родригес и со специјално гостување на Габи Еспино. Серијата е напишана од венецуелскиот писател, Умберто “Кико” Оливиери, но исто така е и римејк на венецуелската теленовела Марија, Марија. Во САД, серијата со прикажување започна на 20 октомври.
Кај нас серијата се емитува на Сител Телевизија.
1 Синопсис
Во оваа интригантна приказна, за амбиција, одмазда и да се испреплетат во светот на злосторствата и да се кова завера против Маријана Андраде (Габи Еспино), млада и успешна стопанственичка која открива дека нејзиниот маж има афера со нејзината братучетка Сара (Марица Родригес). Сара е убава, амбициозна и опасна жена вплеткана во мафија со дрога, која е неспособна за ништо друго освен за убиства како би го добила тоа што го сака.
Кога Маријана ја открива страшната вистина, таа ја напушта куќата и заминува, а средба лице во лице со жената која е пратена да ја убие неа. После атентатот на својот живот и автомобилската несреќа која и го остава лицето променето засекогаш. Еден научник ја пронаоѓа Маријана кој несвесно и го реконструира лицето во крива слика, која засекогаш ќе го замени текот на нејзиниот живот. Таа не може да се сети на ништо од своето минато, и сега е со лицето на Аналија (Елизабет Гутиерез), жената која се обидела да ја убие неа. Маријана е присилена да го живее животот во темнина на нејзиниот убиец. Во тој момент таа ќе живее двоен живот за борбата помеѓу љубовта и нејзината желба за одмазда. На крајот таа ќе биде присилена да одлучи ако може да прости, како би ја пронашла среќата дури и ако таа има прифаќање да живее во сенка на Аналија.
2 Улоги
Глумци Ликови
Елизабет Гутјерез, Ана Лусија “Аналија” Монкада/Маријана Андраде де Монтиел
Мартин Карпан, Даниел Монтиел
Марица Родригес, Сара Андраде
Габи Еспино, Маријана Андраде де Монтиел/Ана Лусија “Аналија” Монкада
Габриел Порас, Рикардо Ривера
Химена Дуке, Камила Монкада
Зули Монтеро, Кармен Рејес де Андраде
Алехандро Шабан, Мигел Паласиос
Педро Морено, Кристобал Колон
Дорногови (покраина)

Дурногови (монголски:Дорноговь) е една од 21 покраини во Монголија. Покраината е сместена на југоисток од земјата и името на покраината во превод значи ''Источен Гоби''. Главен град е Саиншанд.
1 Административна поделба
+Областите во Дорногови
Област, монголски, Население(2000), Население(2006), Површина(км<sup>2</sup>), Густина (/км<sup>2</sup>), Население на центарот на областа(2006)
Алтаншире, mn, 1,547, 1,422, 7,200, 0.20, 418
Ајраг, mn, 3,467, 3,486, 7,400, 0.47, 2,376
Даланџаргалан, mn, 2,332, 2,479, 4,100, 0.60, 1,228
Делгерех, mn, 1,893, 1,733, 4,800, 0.36, 410
Ердене, mn, 2,832, 2,448, 9,600, 0.25, 1,555
Иххет, mn, 2,701, 2,278, 4,200, 0.54, 1,661 *
Хатанбулаг, mn, 3,362, 3,082, 18,700, 0.16, 657
Ховсгол, mn, 1,720, 1,461, 8,400, 0.17, 379
Мандах, mn, 1,905, 1,648, 12,700, 0.13, 397
Оргон, mn, 2,028, 1,922, 8,700, 0.22, 1,109
Сајхандулан, mn, 1,281, 1,301, 9,500, 0.14, 294
Уланбадрах, mn, 1,730, 1,550, 11,400, 0.14, 368
Замин-Уд, mn, 5,486, 9,665, 400, 24.16, 9,665 *
Саиншанд, mn, 18,290, 19,548, 2,300, 8.50, 17,631 **
<sup>*</sup> - тосгон (урбана населба).<sup>**</sup> - главниот град
Бенгалски јазик

Бенгалски (be) — идоариски јазик што се зборува во Јужна Азија, најмногу во Индија и Бангладеш. Јазикот, поточно се зборува во областа Бенгал, што ги опфаќа деловите на источна Индија и западен Бангладеш. Јазикот го зборуваат околу 230 милиони и е еден од најзборуваните јазици во светот рангиран на петто место. Ова е службен јазик во Бангладеш и Индија, а национален само во Бангладеш.
Тов (покраина)

Тов (|Төв) е една од 21 покраини во Монголија. Главниот град на Монголија се наоѓа во центарот на покраината. Таа се наоѓа во центарот на Монголија, што всушност и името Тов во превод значи - „центар'“.
1 Административна поделба
+ Области во Тов
Област, монголски, Население1980, Население1986, Население1992, Население1998, Население2005, Население2007
Алтанбулаг, mn, 2.701, 2.857, 3.357, 3.622, 3.104, 3.079
Аргалант, mn, 1.530, 1.941, 2.689, 2.505, 1.892, 1.955
Архуст, mn, 1.431, 2.006, 2.260, 2.086, 1.671, 1.371
Бацумбер, mn, 5.390, 5.810, 6.505, 6.786, 6.358, 6.525
Бајан, mn, 2.847, 3.385, 2.903, 2.575, 2.062, 2.093
Бајан-Онџул, mn, 2.759, 2.621, 2.918, 2.817, 2.538, 2.560
Бајанчандмани, mn, 3.244, 4.059, 4.769, 3.641, 3.268, 3.322
Бајанделгер, mn, 2.506, 2.600, 2.655, 2.203, 1.226, 1.165
Бајанџаргалант, mn, 1.377, 1.302, 1.718, 1.788, 1.583, 1.623
Бајанхангај, mn, 1.357, 2.062, 2.270, 1.693, 1.498, 1.401
Бајанцаган, mn, 2.128, 2.236, 2.683, 2.737, 2.369, 2.173
Бајанцогт, mn, 3.505, 3.575, 3.987, 3.406, 1.890, 2.020
Борнур, mn, 3.816, 4.031, 5.145, 4.454, 4.372, 4.693
Бурен, mn, 2.714, 2.718, 3.452, 3.624, 3.303, 3.209
Делгерхан, mn, 2.006, 1.867, 2.294, 2.499, 2.033, 2.016
Ердене, mn, 4.523, 4.365, 4.067, 3.485, 3.424, 3.607
Ерденесант, mn, 3.472, 4.735, 5.757, 5.855, 5.011, 5.010
Џаргалант, mn, 4.218, 4.941, 6.038, 5.975, 5.798, 5.781
Лун, mn, 2.644, 2.400, 3.245, 3.151, 2.595, 2.515
Монгонморт, mn, 2.091, 2.099, 2.363, 2.197, 1.923, 1.902
Ондорширет, mn, 2.111, 2.112, 2.471, 2.525, 1.927, 2.006
Сергелен, mn, 2.490, 2.280, 2.831, 2.422, 1.855, 1.884
Сумбер, Тов, mn, 1.133, 1.608, 2.265, 2.210, 1.637, 1.646
Цел, mn, 2.318, 2.728, 3.605, 3.988, 2.513, 2.352
Угтал, mn, 3.366, 4.003, 5.007, 4.139, 2.397, 2.274
Замар, mn, 2.354, 3.030, 4.002, 5.645, 5.721, 5.816
Зунмод, mn, 9.649, 12.739, 20.285, 16.037, 14.600, 14.830
Џамија Султан Омар Али Саифудин

Џамијата Султан Омар Али Саифудин е џамија која се наоѓа во Бандар Сери Бегаван, главниот град на Брунеј. Џамијата се смета за една од најатрактивните и најпосетуваните места во Азија. Џамијата е наименувана по 28-миот султан на Брунеј, султан Омар Али Саифудин. Самата градба била отворена во 1958 година и претставува импресиониран пример за исламската архитектура. Изградбата на џамијата траела речиси пет години и чинела повеќе од 1 милион фунти во тоа време.
Џамија на Пророкот

Џамија на Пророкот или Месџид ел-Небеви (арапски:المسجد النبوي) или ''Џамијата на Пророкот'' е џамија која се наоѓа во Медина, Саудиска Арабија. Таа е втората по важност џамија по Масџид ел-Хаџид во Мека. Оваа џамија била изградена во периодот од 705-709 година од страна на Ал-Халид, и тоа врз местото каде пред тоа се наоѓал домот на пророкот Мухамед. Во текот низ историјата оваа џамија била многупати разрушувана и повторна градена, па затоа во денешно време од старата зграда нема останато ништо. Се смета дека е зачувана само одајата каде бил погребан Мухамед. Долго време потоа таа одаја била соѕидена.
Силвио Пиколомини

Енеја Силвио Пиколомини (|Enea Silvio Piccolomini; o. - ) — италијански благородник и австриски генерал познат во македонската историја како одговорен за палежот на Скопје во 1689 година. Потекнувал од познато благородничко семејство од Сиена, Италија. Во австриската војска изградил кариера почнувајќи од обичен офицер до генерал. Починал од колера од која се заразил во Скопје.
1 Потекло
Пиколомини биле благородничко семејство од Сиена, Италија, кое за првпат се споменува во 1220 година, кога Енгелберто д’Уго Пиколомини го добил поседот Монтенртари во Вал д’Орсија од светиот римски цар Фридрих II како награда за своите услуги.
Семејството се стекнало со куќи, замоци и земја во Сиена. Подоцна, двајца римски папи доаѓаат од семејството Пиколомини: Пиј II (родено име: Енеја Силвио Пиколомини, 1405 – 1464) и Пиј III (родено име: Франческо Тодесини Пиколомини, 1439 – 1503)). Покрај тоа, и еден австриски маршал потекнува од ова семејство - принцот Октавио Пиколомини (1599 - 1656).
Во текот на 16 век економската моќ и влијанието на семејството Пиколомини почнало да опаѓа.
2 Кариера
Младите благородници ја напуштале Сиена и оделе во Виена кајшто со помош на влијателното италијанско лоби добивале пониски позиции во германските одреди. Така и Пиколомини во февруари 1660 заминал за Виена, кајшто татко му му обезбедил стан со слуга и коњи, додека младиот Пиколомини чекал на приеми кај царот, царицата, надвојводата и други значајни министри. Се потпирал на авторитетот и името на своите познати претходници.
Конечно успеал да се зближи со министерот гроф Рабата, кој му помогнал во 1660 година да добие сосема почетничко место во неговиот полк, и покрај тоа што царот во тоа време распуштил некои од воените единици.
Младиот Пиколомини настојувал да ја следи славната традиција на своето семејство. Во 1675 бил потполковник распореден во долината на Рајна кајшто Австријците воделе борби со Французите. Во 1677 бил примен на дворот на царот на Светото Римско Царство Леополд I. До 1681 успеал и своите двајца внуци да ги внесе во австриската војска.
До 1689. веќе бил под-генерал во австриската војска.
3 Воени операции и палежот на Скопје
Во 1689 г., Пиколомини раководел со автономна армија со задача да ги освои Косово, Босна и Македонија. Ова било контраофанзива против Отоманското Царство по походот на Турците во 1683 во која за малку ќе ја освоеле и Виена. Но, во тоа време Скопје го зафатила епидемија на колера. Пиколомини наредил градот да се запали за да се сопре епидемијата. Скопје било запалено и горело два дена. До темел изгореле голем број куќи и дуќани, но епидемијата не сопрела. Дури и самиот генерал Пиколомини се заразил и набрзо умрел.
4 Пиколомини како тема во уметноста и во популарната култура
* „Пиколомини огнодарител“ — песна на македонскиот писател Славко Јаневски од 1966 година.
Џамија Баитунур

Џамијата Баитунур (''Куќата на светлината'') е џамија која се наоѓа во Алберта, Канада. Оваа градба е најголема џамија во Канада, која има капацитет од околу 3 000 верници. Реконструкцијата на џамијата завршила во 2008 година.
Џамија Зејрек

Џамијата Зејрек (турски: ''Molla Zeyrek Camii'') - џамија која се наоѓа во стариот дел на Истанбул, Турција. Овој објект во времето на Византија претставувал комплекс од две цркви и една капела, и денес претставува типичен пример за византиската архитектура од средниот период на Цариград. Во времето кога бил изграден, комплексот бил втор по големина како градба во Цариград, веднаш по Аја Софија. Таа била изградена во периодот од 1118-1124 година како црква „Свети Седржител“.
1 Место
Комплексот се наоѓа во Фазилет, Фатих. На помалку од километар на југоисток од џамијата се наоѓа џамија Ески Имарет.
2 Историја
2.1 Византиски период
Црквата била изградена во периодот од 1118-1124 година како црква „Христос Седржител“ во времето на Ирина Комнина. Манастирот се состоел од главната црква, библиотека и болница. По смртта на неговата сопруга во 1124, императорот Јован II Комнин изградил уште една црква во северниот дел на комплексот, и храмот бил посветен на Пресвета Богородица Елеуса. Во следниот период била додадена капела која станала место каде биле погребувани дел од членовите на династијата Палеолози, како императорот Јован II и неговата сопруга Ирена.
За време на Латинско Царство по Четвртата крстоносна војна, комплексот паднал под венецијанска власт. Манастирот се користел и како резиденција на последниот латински император Болдвин. По реставрација на Византија, црквата повторно станала дом за православните монаси, со капацитет од 700 монаси. Еден од најпознатите монаси кои живееле овде бил Генадиј II, кој го напуштил манастирот и станал првиот цариградски патријарх кој застанал на таа функција по исламското освојување на градот во 1453 година.
2.2 Османлиски период
По падот на градот објектот бил претворен во џамија, додека манастирот во медреса. Османлиите ја именувале џамијата според Мола Зејрек, научник кој работел во медресата. По завршувањето на медресата во Фатих џамија во 1471 година, учениците ја напуштиле џамијата Зејрек.
Објектот неколку години бил напуштен и како резултат на тоа бил додаден во списокот на загрозени споменици на УНЕСКО.
3 Галерија
Месџид ел-Харам

Месџид ел-Харам (на арапски: المسجد الحرام, ''Света џамија'') е џамија која се наоѓа во Мека, Саудиска Арабија. Ова е најголемиот муслимански храм во светот. Во самиот нејзин двор се наоѓа и Ќабата. Самата плоштина на џамијата зазима место од 356 800 м<sup>2</sup> и се претпоставува дека може да собере околу 4 000 000 луѓе, како една од најголемите градби на човештвото. Според исламот, џамијата била изградена од страна на ангелите пред да биде создаден човекот, кога Бог наредил на земјата да биде определено местото за богослужба.
Се верува дека првата Ќаба била изградена од ангелите и дека Адам е првиот човек којшто ја изградил повторно. Во текот низ историјата самата џамија била многупати разрушувана и повторно изградена. Според исламот, таа била изградена од страна на Ибрахим и неговиот син Исмаил.
Голема Монголија

:''За други значења на поимот, видете Монголија (појаснување)''
Голема Монголија е географска област што е претежно населена со Монголци. Во тој регион вклучени се териториите на денешна Монголија, Внатрешна Монголија и Бурјатија во Русија.
Луѓето во овој регион ги споделуваат заедничките културни вредности на Монголците и зборуваат на некои од дијалектите на монголскиот јазик. Освен во Монголија, во сите останати региони Монголците се малцинство.
1 Поврзано
* Монголско Царство
* Историја на Монголија
en:Greater Mongolia
fi:Mongolia (alue)
ja:蒙古
pl:Mongolia (region)
ru:Монголия (историческая область)
Список на најпознати џамии во Турција

Список на најголемите џамии во Турција:
Name, Images, City, Year, G, Remarks
Џамија Шабанџи Меркез, Адана, 1998, U,
Џамија Коџатапе, Анкара, 1987, U
Емирсултанова џамија, Бурса, 1868, U
Bursa Ulu Camii, Бурса, 1420, U, Greatest mosque in Bursa
Џамија Јешил, Бурса, 1421, U, “Green Mosque”
Сулејманова џамија, Истанбул, 1557, T, Втора по големина џамија во Истанбул
Султан Ахмедова Џамија, Истанбул, 1609-1616, U
Џамија Лалели, Истанбул, 1783, U
Неруосманлиевата џамија, Истанбул, 1755, U
Џамија Руштем Паша, Истанбул, 1563, U
Џамија Ортакој, Истанбул, 18th century, U
Арапска џамија, Истанбул, ?, U
Џамија Бајазид II, Истанбул, 1506, U
Глам-метал

Глам-метал (познат и како хер-метал, англиски: ''hair metal'') е под-жанр на хеви метал музиката кој настанал во доцните 70-ти и раните 80-ти години во САД. Глам-металот бил доминантен жанр во рок музиката во 80-тите години и за момент во 90-тите.
Глам-металот исто така е нарекуван и хер метал изведуван од таканаречените хер бендови. Овој поим бил популаризиран од страна на MTV во 90-тите и доаѓа од чудниот изглед на изведувачите кој имале долги виткани коси и носеле тесни и стегнати панталони.
1 Особености
Песните во глам-металот најчесто се следени со дисторзирани гитарски рифови кој се засноваат на таканаречените моќни акорди. Повеќето од песните содржат виртуозно шред трзачко соло. Звукот е покомерциален и повеќе студиски за разлика од раните стилови на металот. Пејачите најчесто при пеењето вадат чист тон за разлика од другите видови на метал каде што се користи потежок вокален стил.
2 Потекло - доцните 70-ти
Жанрот има големо влијание од глам рокот од 70-тите и од многуте хеви метал бендови. Според некои тврдења првиот глам-метал бенд од 80-тите бил финскиот бенд Hanoi Rocks. Но во САД многу обожаватели тврдат дека движењето на Сансет стрип започнало од страна на Мотли Кру и претходниот бенд на Ники Сикс - Лондон. Други тврдат дека глам-металот бил започнат со ''Metal Health'' - албумот на Quiet Riot кој стигнал дури и на првото место на ранг листите во раните 80-ти.
3 Поврзано
* Глам рок
* Хеви метал
Глам-рок

Глам-рок (познат како glitter rock) — поджанр на рок-музиката кој настанал во Велика Британија за време на постхипи 70-тите и е изведуван од страна на пејачи и музичари кои носат шминка, тесни алишта, чизми, и долги коси.Глам-уметниците црпеле различни извори низ музиката и отфрлената поп-култура, кои се движат од поп-баблум и рокенрол од 1950-тите до кабаре, научна фантастика и комплексен уметнички рок
Најпознати бендови и изведувачи од тој период се Дејвид Боуви, Marc Bolan и T.Rex, Queen, Sweet, Slade, Alice Cooper, Gary Glitter, Kiss, Lou Reed, Roxy Music, Mud, Mott the Hoople, The Glitter Band, The New York Dolls, Брајан Ено, Сузи Кватро и многу други.
1 Поврзано
* Глам метал
Акција за атентат (филм)

''Акција за атентат'' е филм од 1973 за атентатот врз претседателот на САД, Џ.Ф. Кенеди, напишан од Далтон Трамбо, Доналд Фрид и Марк Лејн.
Овој филм е еден од двата американски филмови кои прикажуваат драматизација на атентатот врз Џ.Ф. Кенеди како заговор. Вториот филм е ЏФК на режисерот Оливер Стоун. И покрај многуте сличности со заплетот во ''ЏФК'', ''Акција за атентат'' претставува далеку подиректен и неемотивен запис за атентатот на Кенеди. Филмот е направен скоро во документаристички стил и очигледно е дека бил сниман со мал буџет и покрај учеството на две познати холивудски имиња, Роберт Рајан и Берт Ланкастер. Уште една голема разлика со ''ЏФК'' е дека приказната е раскажана тотално од перспектива на заговарачите.
1 Заплет
Првата сцена се случува во јуни 1963 година и прикажуца собир на индустријалци, политички и поранешни разузнавачки личности кои ја искажуваат својата сè поголема несогласност со работата на администрацијата на Кенеди. Ликот на Роберт Рајан, веројатно тексашки нафтен барон, заедно со другите се обидуваат да го убедат Фергусон, моќен нафтен магнат, да ги поддржи нивните планови за атентат врз Кенеди. Тој останува неубеден, кажувајќи: „Не ми се допаѓаат такви интриги. Тие се прифатливи само кога се неопходни а дозволиви кога успеваат“. Берт Ланкастер, специјалист за црни операции е исто така присутен на собирот. Филмот тогаш се префрла во некоја пустиња, каде снајперисти вежбаат на подвижна мета. Еден од стрелците изјавува дека погодок може да се гарантира само доколку метата се успори на 24 км/ч.
Само вистината победува

Само вистината победува (санскрит: सत्यमेव जयते; ''сатјам ева џајате'') е национално мото на Индија. Напишано е на писмото деванагари и се наоѓа на основата на националниот симбол (на сликата). Потеклото на мотото е од познатата мантра 3.1.6 на Мундака Упанишадата . Следи целата мантра.
сатјамева џајате нанритам
сатјена панта витато девајана
јена крамантјаришајо хијаптакама
јатра тат сатјасја парамам ниданам
Што значи:
Само вистината победува, не лагата.
Низ вистината во Божествениот пат да се распространи
по кој победата, чии желби се во потполност исполнети,
допира до местото, каде е врховното богатство на вистината.
M. A. Мехендале во неговата "Satyam Eva Jayate Nānṛtam" го оспорува ова толкување и дава други толкувања засновани на други анализи на упанишадата и користењето на санскрит.
Мотото на Чешката Република како наследник на Чехословачка, „Pravda vítězí“ („вистината преовладува“) има слично значење.
Џамија Абдул Рахман

Џамијата Абдул Рахман — џамија која се наоѓа во Кабул, Авганистан. Оваа џамија е позната и како ''Големата Џамија'' во Кабул. Објектот се состои од три ката и е изградена на 3,5 хектари земја. Еден кат од зградата е посветен само на жени.
Џамијата го носи името на влијателен авганистански стопанственик по име Хаџи Абдул Рахман кој починал, но неговите синови го продолжиле проектот. Изградбата на џамијата започнала во 2001 година од Хаџи Абдур Рахман, но била одложена неколку години поради бирократијата. Џамијата има капацитет да опслужува 10.000 луѓе истовремено. Исто така постои и медреса во внатрешноста на џамијата и библиотека која содржи 150.000 книги.
Главната работа на џамијата била завршена кон крајот на 2009 година, но официјалната инаугурација се одржала во јули 2012 година на која присуствувале поранешниот авганистански претседател Хамид Карзаи и многу други високи функционери.
Mötley Crüe

Mötley Crüe (се изговара ''Мотли Кру'') е американски хеви метал бенд формиран во Лос Анџелес, Калифорнија во 1981 година. Бендот беше формиран од страна на басистот Ники Сикс (кој во тоа време беше во бенд наречен Лондон) и тапанарот Томи Ли. Ним подоцна им се приклучуваат гитаристот Мик Марс и пејачот Винс Нил. Mötley Crüe имаат продадено повеќе од 80 милиони копии на албуми низ целиот свет.
Бендот е познат по чудниот животен стил на членовите. Сите тие го имаат прекршено законот, имаат лежено во затвор, биле зависници од дрога и алкохол, имале афери со многу жени, и се истетовирани по целото тело. Нивниот деветти студиски албум бил пуштен во продажба на 24 јуни 2008 година, а во 2009 година бил издаден филм според нивната најпродавана автобиографија „the Dirt“. Во моментов работат на нивниот нов, десетти по ред студиски албум, кој би требало да излезе во 2013 г.
Џамија Ид Гах

Џамијата Ид Гах е џамија која се наоѓа во Кабул, Авганистан. Оваа џамија е втора по големина во Авганистан, каде околу 2 000 000 верници ја посетуваат годишно. Оваа џамија била изградена во времето на кралот Абдур Рахман Хан во 1893 година.
Оворхангај (покраина)

Оворхангај (|Өвөрхангай) е една од 21 покраини во Монголија. Покраината е сместена на југ од земјата и главен град е Арвајхер. Името на покраината во превод значи ''Јужен Хангај''. Во покраината се наоѓа едниот од најстарите и најзначајните будистички манастири во Монголија, Ердене Зу манастирот.
1 Административна поделба
+ Области во Оворхангај
Област, монголски
Арвајхер, mn
Барун Бајан-Улан, mn
Бат-Олзи, mn
Бајан-Ондор, mn
Бајангол, mn
Богд, mn
Бурд, mn
Гучин-Ус, mn
Хархорин, mn
Хаирхандулан, mn
Хуџирт, mn
Наринтел, mn
Олзит, mn
Сант, mn
Тарагт, mn
Тогрог, mn
Ујанга, mn
Јесонзуил, mn
Зунбајан-Улан, mn
Рајна

Рајна (герм. ''Rhein''; хол. ''Rijn''; фран.''Rhin''; итал. ''Reno'') е една од најдолгите и најзначајните реки во Европа, со должина од 1.230 км и просечен проток од над 2.000 м<sup>3</sup> во секунда.
1 Рајна како тема во уметноста и во популарната култура
Рајна се јавува како тема во бројни дела од уметноста и популарната култура, како:
* „По брегот на Рајна“ (српски: ''Obalom Rajne'') — песна на српскиот поет Миодраг Павловиќ.
2 Галерија
2.1 Потекло на поимот
* , ''American Heritage Dictionary''
2.2 Геологија
*****
2.3 Историја
***
2.4 Навигација
*
2.5 Замоци
***
2.6 Водичи
**
Каракорум (град)

Каракорум (класичен монголски , ''Кара Корум''; |Хархорум, Хархорин) — главниот град на Монголското Царство во 13 век, во времетраење од само 30 години. Рушевините на градот се наоѓаат во северозападна Монголија, блиску денешниот град Харахорин и манастирот Ердене Зу.
1 Поврзано
* Каракорум (планински венец)
Националност

Националност е односот помеѓу личноста и државата од која потекнува и со нејзината култура и потекло. Националноста обезбедува контрола на личноста од страна на државата и негова безбедност.
Традиционално и според сите законски акти, народот на една држава одлучува за својата националност и етничка припадност. Денес, ваквите регулативи се сè повеќе зацврстувани но во пракса не се така сјајни. Така има Европска Конвенција за Националноста.
Зборот националност најчесто се сврзува со етничката припадност на поединецот, но често се сретнува и поврзаност на националноста со државјанството на поединецот.
Монголски лак

Монголскиот лак е традиционално монголско оружје користено од војската на силното Монголско Царство. Тие се помали од денешните лакови што се употребуваат во Монголија за време на фестивали, особено на Надам фестивалот. Модерните лакови се поголеми и се дизајнирани според манџуриските лакови користени од кинеската војска за време на Кинг Династијата.
1 Конструкција
Античките и денешните монголски лакови се дел од азискиот тип на лакови. Основата на лакот е од дрво, со рог на врвовите свртени кон стрелецот. Исто така има има и животинско лепило за да се зацврсти конструкцијата. Лакот треба да чува од вода бидејќи лепилото се распаѓа при контакт со вода. Лакот може да биде прошаран со традиционални фигури и елементи од монголската култура.
pt:Arco (arma)#Arco mongol
Покраини во Саудиска Арабија

Саудиска Арабија административно се дели на 13 покраини („минтаки“). Секоја покраина се дели на области („мухафази“), вкупно 118 на број. Во овој број спаѓаат и главните градови на покраините, кои имаат поинаков статус на општини („амани“) на чие чело стојат градоначалници. Гуверноратите пак понатаму се делат на подгувернорати (''маркази'').
Покраина, арапски, Админ. центар, Површина(км²), НаселениеПопис 2004 <sup>1</sup>, Густина, Области
Наџад (центар)
Хаил, حائل, Хаил, 103.887, 527.033, 5,1, 4
Касим, القصيم, Бураида, 58.046, 1.016.756, 17,5, 11
Ријад, الرياض, Ријад, 404.240, 5,.455.363, 13,5, 20
Хиџаз (запад)
Тебук, تبوك, Тебук, 146.072, 691.517, 4,7, 6
Медина, المدينة, Медина, 151.990, 1.512.076, 9,9, 7
Мека, مكة, Мека, 153.128, 5.797.971, 37,9, 12
Баха, الباحة, Баха, 9.921, 377.739, 38,1, 7
север
Худуд еш-Шамалија, الحدود الشمالية, Арар, 111.797, 279.286, 2,5, 3
Џеуф, الجوف, Џеуф, 100.212, 361.676, 3,6, 3
југ
Џизан, جيزان, Џизан, 11.671, 1.186.139, 101,6, 14
Асир, عسير, Абха, 76.693, 1.688.368, 22,0, 12
Наџран, نجران, Наџран, 149.511, 419.457, 2,8, 8
исток
Шаркија, الشرقية, Дамам, 672.522, 3.360.157, 5,0, 11
Саудиска Арабија, المملكة العربية السعودية, Ријад, 2.149.690, 22.673.538, 10,5, 118
<sup>1</sup> Прелиминарни резултати од пописот од 15 септември 2004 г.
Знаме на Индија

Знамето на Индија е усвоено на 22 јули 1947 и малку изменето на 15 август истата година. Се состои од три еднакви хоризонтални ленти, горната се потрокалова бога, бела и долната зелена. Во центарот се наоѓа мариносиното тркало со 24 линии.
Знамето со овие три бои првпат ја употребила најголемата индиска партија, Индиски националнен конгрес (ИНК) како свое неофицијално знаме. Тогаш боите имале поинакво значење: црвената - хиндуизам, зелената - ислам а бела ги означувала сите останати религии, иако многу сметала дека белата боја всушност претставувава обединување на хиндуизмото и исламот. При официјалното усвојување на индиското знаме за боите е дадено следното објаснување: портокаловата претставува самоодрекување, бидејќи водачите мораат да бидат индиферентни во однос на материјалните добра и да бидат посветени на својата работа. Белата е светлина, патот на вистината. Зелената е односот кон земјата. тркалото во средината е чакрата, која го претставува законот на вистината и добрината. Исто така го претставува и движењето кое Индија треба да ги следи.
1 Поврзано
* Грб на Индија
* Индија
Ердене Зу манастир

Ердене Зу (монголски: ''Эрдэнэ Зуу'') е најзначајниот и најстар будистички манастир во Монголија. Манастирот се наоѓа во Провинцијата Оворхангај, во близина на градот Харахорин и стариот разрушен град Каракорум.
Манастирот бил изграден во 1585 година од Абтај Саин Хан , по второто воведување на будизмот во Монголија. За изградба на манастирот се користеле камени блокови од стариот разрушен град Каракорум. Манастирот е заграден со 102 ступи. Манастирите се добро украсени и има елементи на кинеската архитектура, особено покривот. Манастирот бил оштетен во 1680 и повторно изграден во 18 век за да во 1872 година има 62 храмови во комплексот.
1 Галерија
Ти си господар на свеста на сите луѓе

Ти си господар на свеста на сите луѓе или Џана Гана Мана (|জন গণ মন ''Jôno Gôno Mono'') е државна химна на Индија. Напишана е на санскритизиран бенгалски јазик, и е прва од петте строфи на Браманската химна напишани и компонирани од страна на нобеловиот лауерат Рабиндранат Тагоре. Првпат е испеана на сесијата на Индискиот национален конгрес на 27 декември 1911 во Калкута. Како државна химна прифатена е на уставната асамблеа како индиска химна на 24 јануари, 1950.
Музиката за "сегашната верзија" е создадена од композиторот Рам Синг Такур, иако некои го оспоруваат тоа.
Нормалната интерпретација на химната е од 48 до 52 секунди. Кратката верзија трае околу 20 секунди.
1 Текст
Бенгалско писмо, Вики бенгалска транскрипција, NLK превод
1.1 Превод на македонски
О делителу на судбината на сите луѓе Ти си господар на свеста на сите луѓеТвоето има ги восхитува срцата на Пенџаб, Синд, Гуџарат и Марата,
на Дравидија, Уткала и Бенгал;
одекнува по брдата на Виндјаз и Хималаја,
ти се молат за благословието и ти пеат во твоја чест.
Тие го пеат твоето име.
Те се молат за благословието ти и пеат во твоја чест.
Тие пеат само за слава и победа.
Во твојата рака е спасението на сите народи.
O! О делителу на индиската судбина, Ти си господар на свеста на сите луѓе
Победа, победа, победа за тебе,
Победа, победа, победа за тебе!
2 Поврзано
* Ванде Матарам
* Индија
* Грб на Индија
* Знаме на Индија
3 Наводи
* .
Пагспа

Пагспа писмото (|дөрвөлжин үсэг ''dörvöljin üseg'' "квадратесто писмо"; тибетски: '''' "ново монголско писмо" или кинески: 蒙古新字 '''' "ново монголски писмо") било абугида дизајнирано од тибетскиот Лама Дрогон Чогјал Пагпа за монголскиот император Кублај Хан за време на династијата Јуан во Кина. Писмото било наменето за пишување на сите јазици во рамките на Династијата, но сепак било тоа без посакуваните резултати. По доаѓањето на Минг Династијата, писмото престанало да се употребува.
1 Поврзано
* Монголски системи на пишување
* Монголска азбука
* Сојомбо писмо
Михаил Калашников

Михаил Тимофеевич Калашников ( — ) — конструктор на автоматска пушка АК-47 којашто е најкористената автоматска пушка во светот. Тој е роден во селото Курја во Русија во 1919 година. Во 1938 година е регрутиран во Црвената армија и работи како експерт за оружје. Во 1947 година го конструира АК-47 и со тоа станува многу важна личност во историјата на огнените оружја.
W.A.S.P.

W.A.S.P. е американски хеви метал бенд формиран во 1982 година во Лос Анџелес. Не е сигурно од каде потекнува името. Во 80-тите бендот на интервју тври дека името значи „We Are Sexual Perverts“. Но, некои луѓе веруваат дека името значи „We Are So Perfect“ или дури и „We Are So Powerful“. Уште една можност е дека името значи „We Are Satan's Preachers“.
МедијаВики

МедијаВики (''MediaWiki'') — семрежен википрограм која се користи на сите проекти на Фондацијата Викимедија, на сите викија вдомени од Викија (''Wikia'') и на многу други викија, вклучувајќи некои од најпопуларните и најголемите. Иако првично е разработена за потребите на Википедија, енциклопедија со слободна содржина, денес во употреба на многу фирми за внатрешно раководење на нивното знаење. Од позначајните, претпријатието Novell ја користи за функционирање на многу од нејзините често посетувани мрежни места.
МедијаВики е напишана во PHP програмскиот јазик и може да го користи или MySQL или системот за управување со бази PostgreSQL. МедијаВики се дистрибуира под условите на ГНУ-овата општа јавна лиценца додека нејзината документација е објавена под условите на ГЛСД и е делумно во јавна сопственост, а со тоа самиот програм е слободна и отворена програмска опрема.
1 Развој
МедијаВики има активна волонтерска заедница за развој и одржување. Корисниците кои дале значаен придонес во проектот со испраќање закрпи, обично, на барање, добиваат пристап за да извршат ревизии до складиштето на проектот Git/Gerrit. Има и платени програмери кои првенствено развиваат проекти за Фондацијата Викимедија. Програмерите на MediaWiki учествуваат во Google Summer of Code со тоа што го олеснуваат доделувањето ментори на студентите кои сакаат да работат на основни и екстензивни проекти на MediaWiki. Во текот на годината пред ноември 2012 година, имало околу двесте програмери кои извршиле промени во јадрото или екстензии на MediaWiki. Главните изданија на МедијаВики се генерираат приближно на секои шест месеци со правење снимки од развојната гранка, која постојано се чува во состојба на работа;
МедијаВики е развиен на модел на континуиран развој на интеграција, во кој промените на софтверот редовно се пренесуваат во живо на сајтовите на Викимедија.
МедијаВики, исто така, има јавен трагач за грешки, phabricator.wikimedia.org, кој работи на Phabricator. Веб-страницата исто така се користи за барања за функции и подобрувања.
Џамија Шах-до Шамшира

Џамијаta Шах-до Шамшира e џамија која се наоѓа во Кабул, Авганистан. Во превод оваа џамија означува 'Џамија на кралот со две сабји'. Била градена во времето на Аманулах Хан (1919–1929).
Модални зборови

''Модални зборови'' — зборови кои го изразуваат личниот став на говорителот кон соопштеното
Од граматичка гледна точка, во реченицата тие стојат одвоено, за себе, но укажуваат на извесно становиште во исказот.
Според значењето на искажувањето се делат на:
*''Зборови за искажување реален однос'': се разбира, значи, нормално, природно, главно, сигурно, навистина, секако, можеби, веројатно, очигледно, бездруго.
*''Зборови за искажување емоционален однос'': за жал, за чудо, божем, за среќа, за несреќа.
*''Зборови за искажување разни модални нијанси'': то ест, на пример, впрочем, најпосле, без сомнение, по секоја цена, на секој начин.
:Пример: За роденден, ''можеби '' ќе добијам компјутер.
Централна Аделаидска џамија

Централната Аделаидска џамија е џамија која се наоѓа во Австралија. Оваа џамија била изградена во 1888 година и е една од најстарите џамии во Австралија. Во 1903 година на џамијата и биле додадени четири минариња.
Ричи Валенс

Ричи Валенс (Ричард Стивен Веленцуела; 13 мај 1941-3 февруари 1959) бил американски пејач, текстописец и гитарист.
Иако неговата кариера била многу кратка тој создал неколку хитови, меѓу кои една од попознатите е преработката на Ла Бамба која е инаку мексиканска народна песна, која Ричи ја трансформирал во рок. Автобусот со кој патувале на турнеи се расипал па одлучиле да се возат со мал авион и по авионска несреќа животот го загубил Ричи Валенс, чија кариера траела само 2 години
Светилиште на Хазарат Али

Светилиште на Хазарат Али е џамија која се наоѓа во Мазари Шариф, Авганистан. Оваа џамија е позната и како ''Сина џамија''. селџучкиот султан Ахмед Санјар бил оној која прв го изградил ова светилиште. Истото било разрушено од страна на Џингис Хан по неговата инвазија во 1220 година. Во 15 век објектот бил повторно реконструиран од страна на Хусеин Баикара. Најголема декорација на џамијата ја дава нејзината архитектура, посебно начинот на кој се испишани зборовите: "Ali, Lion of God“
The Police

The Police ''(се чита „д полис“ — МФА:)'' е рок бенд составен од тројца членови: Стинг (вокал, бас гитара), Енди Самерс (гитара, вокал) и Стјуард Коупленд (тапани, вокал). Бендот стана светски познат во раните 1980-ти, свирејќи стил на рок кој беше под влијание на џез, панк рок и реге музиката.
Џамија Багха

Џамијата Багха (бенгалски: বাঘা মসজিদ)) е џамија која се наоѓа во Багха, Бангладеш. Оваа џамија била изградена во 1523 година од страна на Нашрат Шах, султан на Бенгал. Лицето на оваа џамија се наоѓа на бангладешката парична единица Така.
Џамија Баитул Фалах

Џамијата Баитул Фалах е џамија која се наоѓа во Читагонг, Бангладеш. На исток од џамијата се наоѓа голем ''ејдгах'' кој вообичаено е локација на два од трите најголеми собири за Курбан Бајрам во градот.
Џамија Лакемба

Џамијата Лакемба е џамија која се наоѓа во Лакемба, Нов Јужен Велс, Австралија. Оваа џамија е позната и како ''Имам Али бен Аби Талеб''. Оваа џамија била изградена во 1977 година и била финансирана од страна на либанските муслимани кои живеат во Австралија. Оваа џамија е најголемата во Австралија.
Емануел Сведенборг

Емануел Сведенборг (швед. ''Emanuel Swedenborg''), (роден како Емануел Сведберг; 8 февруари 1688–29 март 1772) — шведски научник, филозоф, мистик и теолог.
Сведенборг имал плодна кариера како пронаоѓач и научник. На педесет и шестгодишна возраст, ја започнал својата духовна фаза, во која имал чудни соништа и визии. Ова кулминирало со духовно будење, а самиот изјавил дека е одреден од Бога да ја напише небесната доктрина за реформа на христијанството. Тврдел дека Господ му ги отворил очите, и дека од тогаш слободно можел да оди во рајот и пеколот, и да разговара со ангели, демони, и други духови. Во последните 28 години од својот живот, напишал и објавил 18 теолошки трудови, од кои најпознато е делото „Рај и пекол“ (1758), како и неколку непубликувани теолошки трудови.
Сведенборг го отфрлил општото објаснување за тројството како за три личности, за кое рекол дека не е учење што потекнува во раното христијанство. Наместо тоа, во своите теолошки записи објаснил дека Светото тројство е една личност, во еден Бог, Господ Исус Христос. Тој исто така ја отфрлил доктрината за спасение само преку вербата, сметајќи дека за спасение се потребни и вера и милосрдноста, а не едното без другото. Целта на вербата, според Сведенборг, е да го води човекот низ животот преку вистините, во кои спаѓа милосрдноста.
Сведенборг избвршил влијание врз повеќемина писатели, меѓу кои: Вилијам Блејк, Елизабет Барет Браунинг, Аугуст Стриндберг, Ралф Валдо Емерсон, Шарл Бодлер, Балзак, Вилијам Батлер Јејтс и Карл Јунг.
Но, еден од најистакнатите шведски автори, Јохан Хенрик Келгрен го нарекувал Сведенборг „будала“. Во Шведска, во 1768 година се одржало судење за ерес против записите на Сведенборг, и против двајца кои ги промовирале неговите идеи. Со кралски декрет во 1770 година е прогласено дека делата на Сведенборг се „чиста заблуда“ и дека не треба да се учат, иако неговиот систем на теолошките мисли не е прегледан.
Ерденет

Ерденет (монголски:''Эрдэнэт'') е вториот најголем град во Монголија и главен град на Орхон Провинцијата.
Градот се наоѓа во северниот дел на земјата, во долината помеѓу реката Селенге и реката Орхон, на околу 240 км северозападно од Улан Батор. Градот бил изграден во 1975 година.
1 Поврзано
* Список на градови во Монголија
Чавк (џамија)

Џамијата Chawk е џамија која се наоѓа во Дака, Бангладеш. Оваа џамија била изградена во времето на Монголското Царство во текот на 17 век. Оваа џамија повеќепати била разрушувана и реконструирана.
Џамија Бинат Биби

Џамијата Бинат Биби е џамија која се наоѓа во Дака, Бангладеш. Оваа џамија е меѓу првите џамии кои биле изградени во Бенгал. Се смета дека била изградена во 1454 година од страна на Бакхт Бинат, во времето на султан Махмуд Шах I.
Ленинизам

Ленинизам е теоретскиот систем составен од разни политички и економски поставки елаборирани од Владимир Илич Ленин. Ленинизмот е надградба на идеите на Марксизмот и служи како идеолошка основа на комунизмот во СССР. Терминот ''Ленинизам'' почнал да се користи дури откако Ленин се повлекол од раководната позиција во СССР поради нарушената здравствена состојба по обидите за атентат.
Наследници на Ленинизмот се Сталинизмот и Троцкизмот, а во Југославија и Македонија Титоизмот. Сите творци на поновите комунистички теории тврделе дека токму нивната теорија е вистинско продолжение на марксизмот и ленинизмот.
Џамија на шеесет кубиња

Џамијата на шеесет кубиња (бенгалски: ষাট গম্বুজ মসজিদ)) е џамија која се наоѓа во Багерхат, Бангладеш. Оваа џамија ја претставува една од најинпресивните муслимански архитектурни елементи кои се користат при изградбата. Објектот бил изграден во времето на Кан Џахан Али во 15 век.
Џамија Лалдиги

Џамијата Лалдиги (бенгалски: লালদীঘি মসজিদ) е џамија која се наоѓа во Лалдиги, Бангладеш. За објектот се смета дека бил изграден во текот на 17 век или почетокот на XVIII век.
Џамија Катабон

Џамијата Катабон (бенгалски: কাটাবন মসজিদ) е џамија која се наоѓа во Дака, Бангладеш. Оваа џамија е центарот на муслиманската вера во Бангладеш. Официјалното име на оваа џамија e ''Bangladesh Masjid Mission Complex Central Mosque''.
Ѕвездена џамија

Ѕвездената џамија, позната и како ''Тара Масџид џамија'' (бенгалски: তারা মসজিদ),) е џамија која се наоѓа во Дака, Бангладеш. Џамијата била изградена во првата половина на 19 век од страна на Мирза Голам Пир.
Вибрион

Бактериите од родот ''Vibrio'' припаѓаат на фамилијата ''Vibrionaceae''. Тоа се мали бацили, најчесто со „форма на запирка“и се екстремно подвижни. Најпознатиот вид од овој род е ''Vibrio cholerae'' – организмот виновен за колерата. Постојат дваесетина видови од родот Vibrio.
1 Екологија
1.1 Живеалиште
Вибрионите се бактерии кои живеат во вода. Многу од нив се сапрофити кои живеат во слатка вода, но има и такви кои живеат во солена (мориња, делти на реки, дигестивниот систем на морски животни). Овие бактерии се халофили со што се објаснува нивната отпорност кон високи концентрации на морска сол (NaCl).
1.2 Патогени својства
Некои видови се патогени за човекот, додека некои за морските животни (рибите).
Видот ''Vibrio cholerae'' е одговорен за колерата, која е тешко заболување кај човекот, познато во историјата по големите светски епидемии. Оваа болест и денес претставува проблем во некои области, посебно во Африка и Индискиот Полуостров. ''Vibrio cholerae'' најчесто се пренесува преку заразена вода.
''Vibrio parahaemolyticus'' предизвикува дегестивни инфекции и се внесува во организмот преку конзумирање на школки (остриги), ракови и свежа или недоволно обработена морска риба. Оваа бактерија е одговорна за бројни инфекции во Јапонија каде има голема консумација на свежа риба.
Вибрионите имаат и токсични својства – лачат отров кој го пореметува функционирањето на организмот во кој се наоѓаат.
2 Видови кои спаѓаат во родот Vibrio
*''Vibrio alginolyticus''*''Vibrio anguillarum''*''Vibrio carchariae''*''Vibrio cholerae''*''Vibrio costicolus''*''Vibrio damsela''*''Vibrio fisheri''*''Vibrio fluvialis''*''Vibrio furnisii''*''Vibrio marinus''*''Vibrio metschnikovii''*''Vibrio natriegens''*''Vibrio ordalli''*''Vibrio parahaemolyticus''*''Vibrio salmonicida''*''Vibrio vulnificus''
...
3 Особености
3.1 Микроскопски аспект
Вибрионите се грам негативни бацили, најчесто со специфична форма. Тие се долги 2 до 3 микрометри. Овие бактерии се многу подвижни, одлика која се должи на флагелумот. Нивните движења се брзи и со праволиниска траекторија.
3.2 Макроскопски аспект
Вибрионите формираат колонии со кружен облик и пречник од 2-3 милиметри. Овие колонии се транспарентни во првите 24 часа.
3.3 Култивирање
Вибрионите се аеробни бактерии што значи дека малку или воопшто не се развиваат во анаеробни услови. Тие се култивираат на обични хранливи подлоги, на температура помеѓу 10 °C и 40 °C, со оптимална pH малку над 7. Нивното размножување е доста брзо, спаѓаат во групата на бактерии кои немаат посебни метаболитички потреби.
Вибрионите се култивираат во присуство на висока концентрација на NaCl поради нивната одлика на халофили. Постојат некои видови на вибрион кои не се способни да растат во услови каде нема NaCl. Овие бактерии се нарекуваат апсолутни халофили.
Ѕунгари

Ѕунгари (монголски:''Зүүнгар'') е заедничко име на неколку ојратски племиња што ја формирале и одржувале последната номадска империја во Источен Туркестан (денес познат како Синкјанг). Империјата опстојувала од 17 до 18 век.
1 Етимологија на име
Името Ѕунгар потекнува од два монголски збора: ''Зүүн''- што значи лево или синоним за исток според монголска гледна точка и ''гар'' што значи крило или рака. Значењето се поврзува со тоа што луѓето што живееле во тој регион биле најисточно племе од сите ојраци.
Хард-рок

Хард-рокот (англ. ''Hard rock'') — поджанр на рок-музиката што се појавува во 1960-тите. Хард-рокот е создаден и преку блузот, бидејќи најкористената скала во хард-рокот потекнува од блузот.
Џамија Ал Куба

Ал Куба (арапски مسجد قباء) е џамија која се наоѓа во Медина, Саудиска Арабија. Се смета дека таа е една од првите џамии односно се смета дека е најстарата џамија на светот. Нејзиниот прв камен темелник бил поставен од страна на пророкот Мухамед кога се преселил од Мека во Медина, а подоцна била доградена од неговите сопатници и истомисленици.
Под вулканот (филм)

„Под вулканот“ (англиски: ''Under the Volcano'') е филм од 1984 година, снимен во Мексико, под режисерската палка на Џон Хјустон, со Алберт Фини, Жаклин Бисет, Ентони Ендрјуз и Кејти Џурадо во главните улоги. Филмот бил номиниран за наградите „Оскар“ во категориите главна машка улога и најдобра оригинална филмска музика. Филмот е заснован на романот на англискиот писател Малколм Лоури од 1947 година. Останувајќи верен на романот, филмот на Хјустон ја раскажува приказната за Џефри Фирмин, алкохоличар и британски конзул во малиот мексикански град Кванауак, на празникот на Денот на мртвите во 1938 година.
Активиран комплекс

Во хемијата активираниот комплекс е транзициона структура во хемиска реакција која резултира од доближување едни до други при што доаѓа до распределба на хемиски врски. Целта е да се одбегне судирот а не да се доведе до него.
1 Поврзано
Хемија
Катализа
Физичка хемија
Менгѓанг

Менгѓанг (кинески:蒙疆 / 蒙疆 - Měngjiāng/ Meng-chiang) — марионетска држава во Внатрешна Монголија контролирана од Јапонското Царство. Таа се состоела од тогашните монголски покраини Чахар и Суејјуен, што денес одговара со средишниот дел на Внатрешна Монголија. Често е наречена ''Менгкукуо'', според друга марионетска држава на Јапонија — Манџурија. Главен град бил Џангѓакоу и со државата владеел Демчугдонгруб.
Ајмаци

Ајмаци е термин што се користи за означување номадски или полуномадски племиња со мешани монголско и иранско потекло. Племињата живеат во северен и северозападен Авганистан и Иран.
Тие се блиски со Хаџарите и во мал степен со таџиците. Тие живеат во оијраубуте: Гор, Ферах, Херат, Бадгис, Фарјаб, Џовзџан и Сар е Пол. Името потекнува од монголскиот назив за племе.
Тие се познати како ''чахар'' или (четирите) ејмаки, бидејќи биле четири племиња: тајманците, ферозхоите, темурите и џамшидите.
1 Дополнителна литература
* Мекгрегор, ''Средна Азија'', (Калкута, 1871)